FOTO'S: Elizma Theron se romantiese eiland-wittebrood
JY LEES NOU FOTO'S: Elizma Theron se romantiese eiland-wittebrood
Die sangeres Elizma Theron het onlangs teruggekeer van haar droomwittebrood in die Seychelle en Maledive. Sy deel haar foto-album met spesiale oomblikke.
“Hy het my drome bewaarheid – ek het op 'n strand op een van die eilande in die Maledive gelê en ’n drankie uit ’n kokosneut gedrink,” vertel sy.
Die pasgetroudes se wittebrood was ’n uitgerekte reis – eers was hulle vir vier dae Seychelle toe voordat hulle vir ’n week Maledive toe was. “Teen die tyd dat ons by die Maledive uitgekom het, was ons reeds afgeskakel,” vertel Elizma.
Wanneer die verliefde paartjie nie op 'n strand in die Maledive gelê het nie, het hulle die spa besoek. Nico het ook voor hul vertrek daarheen al die snorkeltoerusting wat Elizma sou nodig kry, gekoop. Toe kon hulle heerlik in die blou water van die Maledive snorkel.
Sy wou nog altyd ’n drankie uit ’n kokosneut op 'n strand in die Maledive drink. “Nico het my drome laat waar word,” vertel Elizma oor dié ervaring.